මීට අමතරව මුස්ලිම් ක්වාසි අධිකරණයට ස්ත්‍රීන් පත් කිරීමේ යෝජනාවකට පසුගියදා පැවති සාකච්ඡාවකදී මුස්ලිම් මන්ත්‍රීවරුන් එකග වී තිබෙනවා.මුස්ලිම් මැති ඇමතිවරුන් අතර ඒ පිළිබදව පුළුල් ලෙස සාකච්ඡා සිදුවුවද ආගමික සමාජය සහ ඇතැම් පාර්ශවයන්ගෙන් එල්ල වන යෝජනා පිළිබදව සැලකිල්ලට ගනිමින් මෙලෙස සාකච්ඡා පුළුල් කළ යුතු බවයි මුස්ලිම් ආගමික කටයුතු හා තැපැල් සේවා අමාත්‍ය එම්.එච්.ඒ. හලීම් වැඩිදුරටත් ප්‍රකාශ කළේ.හලීම් අමාත්‍යවරයාගේ එම ප්‍රකාශය පිළිබදව හිරු ප්‍රවෘත්ති අංශය පාර්ලිමේන්තු මන්ත්‍රී ෆයිසර් මුස්තාෆාගෙන් විමසීමක් කළ අතර ඔහු කියා සිටියේ ඒ පිළිබඳව කථිකාවක් ඇති වීම සුබදායක නමුත් හැකි ඉක්මනින් එම නීතිය සංශෝධනය කළ යුතු බවයි.